МИНИСТЕРСТВО НА ЗДРАВЕОПАЗВАНЕТО ОБЯВЯВА СЕДМОТО ИЗДАНИЕ НА НАЦИОНАЛНИЯ УЧЕНИЧЕСКИ КОНКУРС

**„ПРОЕКТЪТ НА НАШИЯ КЛАС – ЗА ЖИВОТ БЕЗ ТЮТЮН”**

През учебната 2014/2015 г., за седма поредна година ученици от 1 до 12-ти клас отново ще могат да участват в Националния ученически конкурс „Проектът на нашия клас – за живот без тютюн”. До този момент в конкурса са участвали над 17 800 ученика от 630 паралелки от 1 до 12 клас от цялата страна, които подкрепиха здравословния начин на живот без зависимост от тютюневите изделия.

Националният конкурс се провежда по инициатива на Министерството на здравеопазването (МЗ), в партньорство с Министерството на образованието и науката (МОН), Министерството на културата (МК) и Министерството на младежта и спорта (ММС) и Представителството на Европейската комисия в България (ПЕКБ).

Националният конкурс започва от началото на учебната година и продължава до 14 април 2013 г. По традиция участниците са разделени в три възрастови категории - 1-4 клас, 5-8 клас и 9-12 клас.

Конкурсът ще протече в две фази. През първата фаза (*1* *октомври – 15 ноември* *2014 г.)* участниците трябва да изготвят и да изпратят в МЗ своите проекти в следните области - превенция на тютюнопушене, отказване от тютюнопушене, превенция на пасивно тютюнопушене. Всеки участник може да представи проекти както в една от изброените области, така и във всички от тях. През втората фаза на конкурса, *20 ноември 2014 – 30 април 2015 г.,* ще стартира реализацията на проектите и тяхното отчитане.

Всеки кандидат задължително трябва да участва и в двете фази на конкурса!

Експертна комисия с участието на представители на МЗ и всички партньори ще извърши класирането на участницитедо 25 май 2015 г., след което резултатите ще бъдат публикувани на интернет-страниците на МЗ, МОН, МК, ММС и ПЕКБ. Официалното награждаване на победителите ще се проведе на 31 май 2015 г. – Световния ден без тютюн. Предвидени са общо тринадесет предметни награди, по три във всяка възрастова категория, три поощрителни награди и една специална награда за подхода „Предай нататък”, както следва:

**9 предметни награди**, по три във всяка възрастова категория (1-4 клас, 5-8 клас и 9-12 клас), съответно за:

* *I (първо) място предметна награда на стойност 700 лв., статуетка, грамота, спортни пособия и книги;*
* *II (второ) място предметна награда на стойност 600 лв., статуетка, грамота, спортни пособия и книги;*
* *III (трето) място предметна награда на стойност 400 лв. статуетка, грамота, спортни пособия и книги.*

**3 поощрителни награди**, по една във всяка възрастовата категория (1-4 клас, 5-8 клас и 9-12 клас), съответно за:

* *I (първо) място предметна награда на стойност 400 лв., статуетка, грамота и книги;*
* *II (второ) място предметна награда на стойност 400 лв., статуетка, грамота и книги;*
* *III (трето) място предметна награда на стойност 400 лв. статуетка, грамота и книги.*

**1 специална награда** на фокус-група участвала в подхода „Предай нататък”, *която ще бъде предоставена от Представителството на Европейската комисия в България.* Специалната награда ще бъде обявена през месец декември 2014 г.

Пълната информация за регламента на конкурса - изисквания за кандидатстване, за участие, изисквания към съдържанието на проектите, критерии за оценка, етапи на оценяване и награди за победителите, е публикувана [тук](http://www.mh.government.bg/Articles.aspx?lang=bg-BG&pageid=426&categoryid=5136&home=true), както и на интернет-страниците на МОН, МК, ММС и ПЕКБ. Регионалните здравни инспекции и Регионалните инспекторати по образование в страната са в готовност, както всяка година, да оказват необходимата помощ на участниците.